b'\n_START_ARTICLE_\nPaaralang Lourdes ng Lungsod Quezon\n_START_SECTION_\nProgramang Pangpaaralan\n_START_PARAGRAPH_\nApat na antas ng edukasyon ang itinuturo sa paaralan: Ang mataas na paaralan, mababang paaralan, preparatoryo at kindergarten. Dati ang LSQC ay paaralan para lamang sa lalaki sa lahat ng antas ngunit sa mga huling bahagi ng dekada 1970, nagsimulang magpapasok ng mga kababaihang iskolar sa mataas na paaralan at sa 1998 patuloy naging coed ang mataas na paaralan ng Lourdes.\n_START_SECTION_\nOpisyal na Logo\n_START_PARAGRAPH_\nAng mga pangunahing elemento ng logo ng paaralan ay: ang tatlong maliliit na krus sa kaliwa at kanang bahagi, dalawang braso na naka-ekis sa harapan ng isang krus na na sa taas ng isang ulap. Ang tatlong krus ay nagsisimbolo sa Trinidad isang paniniwalang ispiridad ng mga Pransiskano. Ang hubad na braso ay kay Kristp ang nagbuwis ng kanyang buhay sa kaligtasan ng sangkatauhan. Ang nakamanggas na braso ay kay Santo Pransisko ng Assisi, ang nagyakap sa Krus ni Kristo na nagdulot itagurian siyang "Salamin ni Kristo". Siya ay nabuhay ng malapit sa Kristo sa literal na pagsasabuhay ng Ebanghelyo. Ang malaking Kristo ay nagsimbolo sa pilosopiyang \xe2\x80\x9cPagiging Katulad ni Kristo\xe2\x80\x9d isang panghabang-buhay na layunin ng mga Pransiskano. Ang ulap ay isinisimbolo ang Langit, ang tahanan at tadhana, sa piling ng Dakilang Diyos. Ang kasabihang "Pax Et Bonum", isang napagkaugaliang pagbating Pransiskano na may kahulugang "Kapayapaan at Kabutihan"_NEWLINE_Ang logo ay makikita sa mga uniporme, opisyal na bus, pasilya, at ang skywalk ng paaralan na nagdudutong sa mababa at mataas na mga departamento ng paaraalan.\n_START_SECTION_\nAkreditasyon\n_START_PARAGRAPH_\nAng paaralan ay may akreditasyon mula sa PAASCU. Ang Mababang Paaralan ay may akreditasyong level II, habang ang Mataas na Paaralan ay nasa level III, ang pinakamataas na antas ng akreditasyon.'